Xitoyda Xiaomi smartfoni uxlab yotgan egasining yonida portlab ketdi

Xitoyda Xiaomi Mi A1 smartfoni uxlab yotgan egasining yonida portlab ketgan. Portlash yarim tunda, gadjet karavot yonidagi tumbochka ustida quvvat olayotgan vaqtda yuz bergan. Hodisa oqibatida ekak zararlanmagan. Bu haqda “Korrespondent.net” xabar berdi.

Xabar berilishicha, portlash oqibatini smartfon g‘ilofi o‘ziga qabul qilgan. Shuning hisobiga qurilma egasi jabrlanmagan.
Ma’lum bo‘lishicha, gadjet hodisa yuz berishidan oldin sakkiz soat davomida foydalanilgan. Bunda erkak uni doim tunda quvvatlantirish uchun qo‘ygan.
Ishlab chiqaruvchi kompaniya hodisadan xabar topgan, biroq hozircha unga rasman izoh bermagan.